text: যে ধরনের হৃৎপিন্ডের মধ্য দিয়ে শুধুমাত্র কার্বন ডাই অক্সাইড সংবলিত রক্ত প্রবাহিত হয়, তা ভেনাস হার্ট বা শিরা হৃৎপিন্ড নামে পরিচিত। এটি শিরা হতে রক্ত গ্রহণ করে অক্সিজেনেশনের জন্য রক্ত পাম্প করে। সাধারণত মাছের সংবহনতন্ত্রে এরূপ হৃৎপিন্ড দেখা যায়।
  
  রক্ত সংবহন পদ্ধতি
  
  শিরা হৃৎপিন্ডের মাধ্যমে রক্ত বদ্ধ সংবহন পদ্ধতিতে সঞ্চালিত হয়। শিরা হৃৎপিন্ড একচক্রীয় এবং একটি মাত্র চক্র অনুসরণ করার মাধ্যমে এটি সমগ্র দেহে রক্ত পরিবহন করে৷ এজন্য শিরা হৃৎপিন্ড এক চক্র হৃৎপিণ্ড নামেও পরিচিত। অক্সিজেনবিহীন রক্ত শরীর থেকে প্রথমে অ্যাট্রিয়ামে (অলিন্দ) যায়। এরপরে সেই রক্তই ভেন্ট্রিকলে (নিলয়) পৌঁছে। অতঃপর রক্ত ফুলকার মাধ্যমে পরিশোধিত হয় বা অক্সিজেনপ্রাপ্ত হয় ও সারা শরীরে প্রবাহিত হয়।
  
  অন্যান্য হৃৎপিন্ডের মত শিরা হৃৎপিন্ডও সমগ্র দেহে অক্সিজেন, পুষ্টি উপাদান, হরমোন ইত্যাদি পরিবহন করে এবং বিপাকীয় বর্জ্য দূর করে।
  
  গঠন
  
  শিরা হৃৎপিন্ড মানুষের হৃৎপিন্ডের মতো চার প্রকোষ্ঠ বিশিষ্ট নয় বরং এটি দুই প্রকোষ্ঠ বিশিষ্ট। শিরা হৃৎপিন্ডের ডান দিকে অ্যাট্রিয়াম বা অরিকল (অলিন্দ) ও ভেন্ট্রিকল (নিলয়) অবস্থিত।
  
  তথ্যসূত্র
  
  বিষয়শ্রেণী:মাছের শারীরস্থান
  
  en:Venous heart
title: শিরা হৃৎপিন্ড